Source: http://www.trubaci.sk/o-nas
Timestamp: 2019-06-25 09:38:17+00:00
Document Index: 14316040

Matched Legal Cases: ['§ 32', '§ 32', '§ 32', '§ 32', '§ 32', '§ 33', '§ 18', '§ 43']

Klub trubačov SR je záujmovým klubom Slovenského poľovníckeho zväzu.
Slovenský poľovnícky zväz je poľovníckou organizáciou podľa § 32 zákona č. 274/2009 Z. z. o poľovníctve a o zmene a doplnení niektorých zákonov a podľa ods. 1 § 32 je neziskovou organizáciou. Je zapísaný v centrálnom registri poľovníckych organizácií MP a RV SR pod číslom VVS/1-909/90-41.
Slovenský poľovnícky zväz - Klub trubačov SR, Hradná 534, 033 14 Liptovský Hrádok, IČO 00178144278, je podľa § 32 ods. 1, 2 zákona č. 274/2009 Z. z. o poľovníctve a o zmene a doplnení niektorých zákonov (ďalej len „zákon“) prostredníctvom Slovenského poľovníckeho zväzu poľovníckou organizáciou podľa § 32 zákona.
Slovenský poľovnícky zväz - Klub trubačov SR ako organizačná jednotka Slovenského poľovníckeho zväzu je prostredníctvom Slovenského poľovníckeho zväzu členom Slovenskej poľovníckej komory. Má vlastnú právnu subjektivitu vyplývajúcu z § 32 ods. 2 a § 33 ods. 2 písm. h) zákona 274/2009 o poľovníctve ako i § 18 ods. 1 Stanov SPZ, môže konať a nadobúdať záväzky vo svojom mene. Ako člen Slovenskej poľovníckej komory (ďalej len „SPK) sa podľa § 43 ods. 1 zákona podieľa na chove zveri, starostlivosti o zver a jej životné prostredie vrátane jej lovu.
Štatutárom SPZ je prezident SPZ Ing. Tibor Lebocký.
Štatutárom Klubu trubačov SR je predseda klubu trubačov Ing. Edmund Hatiar DiS. Art.
Hlavným poslaním Klubu trubačov SR je:
združovať hráčov na poľovnícke hudobné nástroje, autorov poľovníckej hudby a priaznivcov poľovníckej hudby
propagovať a popularizovať poľovnícke zvyky, obyčaje a tradície a propagovať poľovnícku hudbu, propagovať humánnu a estetickú stránku poľovníctva a činnosti poľovníkov
propagovať prírodu, jej ochranu, poľovníctvo a kultúrne tredície medzi deťmi, mládežou a nepoľovníckou verejnosťou
vytvárať podmienky pre rast odbornej úrovne členov klubu, zabezpečiť ich vzdelávanie a organizovať odborné semináre
vytvárať podmienky pre realizáciu súťaží, prehliadok a ďalších aktivít poľovníckeho trúbenia, organizovať národné a medzinárodné súťaže trubačov
spolupracovať s organizačnými jednotkami Slovenského poľovníckeho zväzu, Poľovníckou komorou a s ostatnými poľovníckymi a kultúrnymi organizáciami na Slovensku
rozvíjať medzinárodnú činnosť v oblasti poľovníckej hudby, zabezpečovať reprezentáciu Slovenskej republiky na medzinárodných trubačských podujatiach a súťažiach
V zmysle stanov klubu sa členom klubu môže stať fyziická osoba s trvalým, alebo dlhodobým pobytom na území Slovenskej republiky od veku 10 rokov. Pre vstup je potrebné zaslať písomnú prihlášku do klubu.
Zoznam_členov_Klubu_trubačov_SR.xls